GiliGold/VAD_KnessetCorpus huggingface dataset:
סנ"צ סוזי בן-ברוך: הקמנו יחידות מתורגמנים לכלל השפות, ובעיקר לדוברי השפה הרוסית, ויש לנו מעל 300 מתנדבים בכל הארץ.
סנ"צ סוזי בן-ברוך: ברגע שמגיע מתלונן שלא מדבר עברית, אנו קוראים להם מביתם והם באים לעזור לנו.
יורי שטרן: מי אמר לך את זה?
יורי שטרן: זה לא קורה.
תנ"צ ראובן אריאב: אין לנו את זה בכל מקום בארץ, אבל יש לנו בהרבה מאד מקומות בארץ.
מרינה סולודקין: לנו יש תלונות שלא לוקחים.
קולט אביטל: חברים, יהיה לכם זמן לשאלות אחר כך.
קולט אביטל: האם תוכל לתת לנו פריסה של האנשים האלה?
סנ"צ ראובן אריאב: יש לי רק פריסה מחוזית, ואין לי את הפריסה ביישובים.
סנ"צ ראובן אריאב: אבל, אני יכול לבדוק ולהשיב במועד יותר מאוחד בדיוק איפה יש לנו.
סנ"צ ראובן אריאב: יש לזכור שזה מתנדב, כלומר אם הוא לא יכול לבוא הוא לא מגיע.
סנ"צ ראובן אריאב: תיכף אדבר גם לגבי הגיוס.
סנ"צ ראובן אריאב: יש לנו קרוב ל-5,000 מתנדבים עולים לאו דווקא מחבר העמים, אבל אני מניח שרובם מחבר העמים, בכל התחומים, כשהם מתנדבים רגילים.
סנ"צ ראובן אריאב: אנו רואים זאת בכל הארץ.
סנ"צ ראובן אריאב: יש לנו מעל 1,400 מתנדבים.
סנ"צ ראובן אריאב: גם במשטרת התנועה הארצית יש לנו מתנדבים מקרב העולים.
סנ"צ ראובן אריאב: אנו גם פותחים מרכזי שיטור קהילתי.
סנ"צ ראובן אריאב: נכון להיום, אין מרכז שיטור קהילתי לאוכלוסיה הרוסית.
סנ"צ ראובן אריאב: אנו משתדלים למפות את מרכזי השיטור הקהילתי לאוכלוסיות ששם אנו חושבים שצריכים להיות, ובין היתר גם בתחום העליה הרוסית.
סנ"צ ראובן אריאב: סנ"צ סוזי בן-ברוך התייחסה לנושא הנוער, ואני אתייחס למרכזי שיטור קהילתי.
סנ"צ ראובן אריאב: למרות הקושי התקציבי של משטרת ישראל, המפכ"ל הקים צוות שיצטרך לבדוק גם את היכולת להקים מרכזי שיטור קהילתי למגזרי העולים ובין היתר הרוסים.
סנ"צ ראובן אריאב: לא יהיו הרבה תקנים; אם יש מרכז שיטור זה יחידת-קצה, כלומר אם אנו רוצים שזה יהיה בעיר חיפה, אז יש שוטר בהדר.
סנ"צ ראובן אריאב: הוא דווקא לא חייב להיות דובר רוסית, כי שמתי לב שהרבה מדברים גם עברית, ואז הוא עובד שם מול העליה.
סנ"צ ראובן אריאב: באשדוד יכול להיות שאנו נלך לכיוון הזה, מכיון שיש מרכז.
סנ"צ ראובן אריאב: יש שם שוטר באחת השכונות שעובד יפה מאד עם העליה הרוסית והוא לא רוסי.
סנ"צ ראובן אריאב: הוא עובד עם עובדת עירייה.
סנ"צ ראובן אריאב: אנו נבדוק את הנושא הזה ואיך לפתח אותו בשנת 2004.
סנ"צ ראובן אריאב: אבל, אני אומר שוב: יש קיצוצים, והעדיפות הראשונה של המפכ"ל, ואמרה זאת סנ"צ סוזי בן-ברוך, היא לנוער ואחר כך למרכזי השיטור הקהילתי.
סנ"צ ראובן אריאב: אומר כמה מלים על גיוס.
סנ"צ ראובן אריאב: כמעט כל הצוות הזה היה עם המפכ"ל אצל שרת הקליטה, והמפכ"ל דיבר על כך שאנו נקלוט עולים מחבר העמים.
סנ"צ ראובן אריאב: הוא נתן גם הנחיה לאגף משאבי אנוש, אגף כוח-אדם, שיתחילו לפעול.
קולט אביטל: איך אתם מביאים זאת לידיעת הציבור?
סנ"צ ראובן אריאב: דרך הפירסום באמצעי התקשורת.
קולט אביטל: האם היה כבר פירסום כזה?
סנ"צ ראובן אריאב: אני לא יודע אם זה היה כי אינני עוסק בזה, ואני יכול לבדוק.
סנ"צ ראובן אריאב: השבוע או בשבוע הבא דוברת משטרת ישראל תיפגש עם אמצעי התקשורת לדוברי השפה הרוסית, עם מי שיבוא, כדי לראות איך, למשל, נעביר את כל ההודעות, שאנו מעבירים לכתבים הרגילים , גם לתקשורת הרוסית.
סנ"צ ראובן אריאב: יש לנו במערך המשמר האזרחי קציני הסברה מתנדבים.
סנ"צ ראובן אריאב: אנו מנסים לאתר גם מתנדבים שנוכל להפעילם, והם יהיו הקשר שלנו מול התקשורת הרוסית.
סנ"צ ראובן אריאב: לגבי תלונות נגד שוטרים, על כך ששוטרים מכים, לא אנו הצוות, אבל גם אם היו פה ערבים, אתיופים או סתם עבריינים, כל הטיפול בעניין שוטרים שמכים נעשה במחלקת חקירות שוטרים.
סנ"צ ראובן אריאב: כל תלונה כזו אמורה להיבדק שם.
סנ"צ ראובן אריאב: אני מניח, וצריך לבדוק עם מח"ש, שאם היתה תופעה כזאת, הם היו אמורים להאיר את עיני המשטרה.
סנ"צ ראובן אריאב: שוב, אינני בתחום הזה, אבל אם היה דבר כזה- - -
מרינה סולודקין: חבל שאתה לא בתחום.
מרינה סולודקין: אם מח"ש נכשל בעניין של מה לעשות?
מרינה סולודקין: גם מח"ש וגם אתם?
תנ"צ ראובן אריאב: אם מח"ש נכשל - צריך לפנות למשרד המשפטים, ואם אנו נכשלנו - למפכ"ל.
קולט אביטל: על חבר-הכנסת שטרן לצאת לוועדה, ויש לו שאלה.
יורי שטרן: זה דיון חשוב מאד, ואני שמח שוועדת הקליטה חזרה לנושא הזה אחרי בערך שנה או פחות.
יורי שטרן: זה לא יורד מסדר יומה של ועדת העליה והקליטה, ואני מודה לך על כך שזימנת את הישיבה.
יורי שטרן: כיו"ר ועדת הפנים, אני עובד עם המשטרה.
יורי שטרן: עם כל המאמצים שמדי פעם באמת נעשים כדי לטפל בנושא, בסך-הכל המצב הוא מהגרועים בכל המערכות.
מרינה סולודקין: יורי שטרן: אתה אומר שיש לך מתורגמנים, וזה אולי על הנייר.
מרינה סולודקין: לפני שלושה שבועות נעצרו אנשים במגדל-העמק תוך כדי קמפיין הבחירות.
מרינה סולודקין: מהשעה 12:00 עד השעה שאני הגעתי, 17:30 בערב, לא מצאו מתורגמן.
מרינה סולודקין: הייתי ער ועד לזה.
מרינה סולודקין: לא גבו עדות משתי נשים שרצו להעיד, ואמרו להן: "לכו הביתה.
מרינה סולודקין: אין לנו.
מרינה סולודקין: אנו לא מבינים רוסית".
מרינה סולודקין: זו עיר, שכשליש מתושביה אם לא יותר הם דוברי רוסית.
מרינה סולודקין: כך המצב בכל מקום.
מרינה סולודקין: אני חושב שכל אחד מחבריי יגיד את אותו הדבר.
מרינה סולודקין: אין מקום שאנו מגיעים שלא אומרים לנו במיוחד המבוגרים שאין הם שפה, שהם מתלוננים ולא רוצים לשמוע אותם.
מרינה סולודקין: שולחים ישר החוצה כי אין להם מי שמדבר רוסית.
מרינה סולודקין: זה קורה בערים בהן אחוז העולים 30%-40% לפעמים.
מרינה סולודקין: זה דבר בלתי נסבל.
מרינה סולודקין: ממרכז מחקר ומידע של הכנסת ביקשתי את ייצוג העולים במערכות.
מרינה סולודקין: בסך-הכל, בשירות הציבורי עולי ברית-המועצות החל משנת העליה 1970, ולא רק הגל האחרון, כל עובד שלישי בשירות הציבורי הוא יוצא ברית-המועצות.
קולט אביטל: זה ממש לא רע.
יורי שטרן: בסך-הכל באוכלוסיה המבוגרת בגיל העבודה כ-19% הם מאותה עדה, ובמשטרה זה 5%.
יורי שטרן: במשטרה ייצוג העולים הוא פי שלושה נמוך מהשירות הציבור בכלל והוא פי ארבעה פחות ממשקלם באוכלוסיה.
יורי שטרן: מדובר למשל על בעיות הנוער העולה.
יורי שטרן: האם אתה יודע כמה חוקרי נוער דוברי רוסית יש?
קולט אביטל: השאלה היא: האם הייצוג נמוך משום שאנשים מעדיפים ללכת למקומות אחרים או שמשום שיש כזה תור והם נדחים?
קולט אביטל: האם לךָ ידוע שיש כל כך הרבה אנשים שרוצים להתגייס לשורות המשטרה ועושים להם קשיים להתגייס?
מרינה סולודקין: יש ארגון שמונה 400 איש שרוצים.
קולט אביטל: אולי גם אין תקנים?
יורי שטרן: המשטרה לא שמה מספיק דגש על זה בגיוסים שלה, למרות שהם אמרו הרבה פעמים שהם ישתדלו.
יורי שטרן: למשטרה יש את הלוקסוס לגייס גם חיילים, והם לא צריכים תקנים.
יורי שטרן: באמצעות מדיניות הגיוס הם יכולים להגיע למספר מספיק של האנשים, כמו שעשו במערכות אחרות.
יורי שטרן: בביטוח לאומי יש שפע דוברי רוסית - אומנם לא בכל מקום אבל זה כך יחסית למשטרה.
יורי שטרן: המשטרה לא עשתה את המאמץ הנדרש לצורך העניין: לא באמצעות הגיוס עם צה"ל, ולא באמצעות מילוי התקנים.
יורי שטרן: לא שמו דגש על זה למרות כל ההבטחות.
יורי שטרן: מדברים על בעיית הנוער, וזו הבעיה החמורה ביותר.
יורי שטרן: את אמרת שעל זה הדגש.
יורי שטרן: כמה יש חוקרים דוברי רוסית?
קולט אביטל: יש עדיפות.
סנ"צ סוזי בן-ברוך: נתתי סקירה בהתחלה.
סנ"צ סוזי בן-ברוך: יש 26 דוברי רוסית ואמהרית יחד.
יורי שטרן: יש 14 דוברי רוסית.
סנ"צ סוזי בן-ברוך: נכון.
יורי שטרן: וזאת, מתוך כמה חוקרי נוער?
סנ"צ סוזי בן-ברוך: 430 חוקרי נוער.
יורי שטרן: זה מדהים.
יורי שטרן: מדובר בטיפול כל כך עדין שנושא שפה הופך לדבר עליו יפול או יקום דבר.
קולט אביטל: תשווה זאת לסטטיסטיקה של כמה יש בני-נוער מבין העבריינים.
יורי שטרן: לצערנו, בני-נוער עולים מעורבים בפשיעה- - -
קולט אביטל: אחוזם יותר גבוה.
קולט אביטל: אחוזם כפול מאשר באוכלוסיה הכללית.
קולט אביטל: נדמה לי שלגבי בני-נוער מבין הרוסים זה מגיע ל-15.6%.
קולט אביטל: כלומר, יש פה פער שצריך לסגור אותו.
יורי שטרן: לפי הנתון שאת מסרת עכשיו, מבין החוקרים יש 3%.
סנ"צ סוזי בן-ברוך: אנו מודעים לפער שצריך לסגור אותו.
יורי שטרן: למה אתם לא סוגרים אותו?
יורי שטרן: סנ"צ סוזי בן-ברוך: נתתי את הנתונים לפני שנכנסת.
יורי שטרן: משטרת ישראל הכניסה לשורותיה גם שוטרים במקום צבא.
יורי שטרן: יש מעל 1,200 שוטרים וחיילים במשטרת ישראל.
יורי שטרן: בנוסף, יש 102 שהם מש"קים.
יורי שטרן: אינני רוצה את הנתונים האבסולוטיים, והם לא אומרים לי כלום.
יורי שטרן: 14 חוקרי נוער דוברי רוסית לכל הארץ זה בדיחה.
יורי שטרן: כמה זה באחוזים?
סנ"צ סוזי בן-ברוך: אתה צודק, ואינני אומרת שלא.
סנ"צ סוזי בן-ברוך: אנו מודעים לזה, ואמרתי שעומדים לקבל עוד מעט מעל 150 תקנים.
יורי שטרן: למה עוד מעט?
יורי שטרן: למה 13 שנה לא הספיקו כדי לייצר את פרופיל השוטר שעונה לפרופיל האוכלוסיה?
יורי שטרן: למה עכשיו אתם מדברים איתנו על מה שאתם רוצים לעשות במקום באמת לעשות?
קולט אביטל: היא לא יכולה להחזיר את הגלגל אחורה.
קולט אביטל: בואו וננסה לצאת מפה עם דברים.
קולט אביטל: אולי סוף-סוף ניתן להשיג דברים.
סנ"צ סוזי בן-ברוך: הייתי בשטח, ואמרתי שבזמן העליה הייתי ראש מחלק חקירות במשטרת ישראל.
סנ"צ סוזי בן-ברוך: מה שהיה חשוב למשטרת ישראל לתת זה קודם כל מענים לשטח, לחוץ, לאנשי הסיור והתנועה שישוחחו ברחוב עם העולה החדש.
יורי שטרן: בסדר, אבל אין.
יורי שטרן: מדובר על 5%.
יגאל יאסינוב: גם שם אין.
סנ"צ סוזי בן-ברוך: חבר-הכנסת שטרן, נכון, אתה צודק.
סנ"צ סוזי בן-ברוך: לכן, אמרתי שלמרות כל הקיצוצים, משטרת ישראל נתנה הנחייה חד-משמעית לכל המפקדים בשטח לצמצם במקומות אחרים ולתת תיעדוף לנוער ומתוך 150 תקנים שהולך נושא הנוער לקבל דבר ראשון זה הולך למגזרים המיוחדים.
קולט אביטל: חבר-הכנסת שטרן, תסיים את דבריך.
קולט אביטל: גם אני לא מתפרצת בוועדות שלךָ.
יורי שטרן: ראשית, אינני מתפרץ.
יורי שטרן: קיבלתי רשות דיבור.
יורי שטרן: שנית, בגלל שאני יו"ר ועדת הפנים וביקשתי ממך ועדה משותפת גם במכתב ששלחתי לפני שלושה חודשים, אני חושב שיש לי נגיעה לעניין שלא תמיד יש לחברי-כנסת שלא עוסקים בזה.
יורי שטרן: ישבתי עם מפקד מחוז הדרום.
מרינה סולודקין: אין לוקסוס כזה שאנו לא מתעסקים בנושא עליה ומשטרה.
מרינה סולודקין: כל אחד עוסק בזה.
מרינה סולודקין: מתעסקים בזה כל הזמן.
יורי שטרן: מתעסקים בבעיות, אבל לי יש מעמד מסויים מול המשטרה וזה הכל.
יורי שטרן: נושא האלימות הוא נושא נורא ואיום, שמתחיל מזה שאדם בא להתלונן ולא מבינים אותו ומתחילים להרביץ.
יורי שטרן: כמעט כל בקשה שלנו, של חברת-הכנסת מרינה סולודקין ואני לא יודע אם חבר-הכנסת יגאל יאסינוב כבר הספיק לבקש ושלי - שלחנו, ושום דבר לא נבדק כמו שצריך.
יורי שטרן: אבל, יש לךְ מאגר.
יורי שטרן: חוץ מזה, אתם חייבים לעשות את המאמץ הזה בדחיפות מירבית, כי המצב קטסטרופלי.
יורי שטרן: יש קבוצה של כ-400 איש בוגרי המשטרה הסובייטית, הרוסית, האוקראינית וכו' והם מומחים.
קולט אביטל: העליתי זאת בתחילת דבריי.
קולט אביטל: מדובר בעמותת "מגן וחרב".
יורי שטרן: ישבה ועדת הקליטה לפני יותר משנה.
יורי שטרן: הדבר כאילו זז, ועשו מבחן, ואוטוטו היו מוכנים לגייס את אותם אנשים המנוסים והחוקרים, והדבר נעצר.
יורי שטרן: דיברתי גם עם המפכ"ל.
דוברת: זו לא היתה ישיבת ועדת קליטה לנושא נוער, אלא בנושאים אחרים - נכון?
יורי שטרן: זה יכול להיות גם לנוער.
יורי שטרן: זה תיגבור.
קולט אביטל: אתה מדבר על אנשים בכירים, כלומר אנשים הרבה יותר בוגרים.
יורי שטרן: אני מדבר על כל מיני.
יגאל יאסינוב: הוא אמר משהו אחר:
יגאל יאסינוב: לאנשים האלה יש נסיון גם בטיפול בבני-נוער וגם בפשע.
יגאל יאסינוב: יורי שטרן: יש להם נסיון בכל נושא.
יגאל יאסינוב: למשל, האדון מאחורי עסק באבטחת שדות התעופה.
יגאל יאסינוב: יש כאלה שעסקו בדיוק בפשיעת הנוער.
יגאל יאסינוב: זה כוח שלא מנוצל וחבל.
יגאל יאסינוב: ועדת העליה והקליטה עשתה בזמנו צעד מאד משמעותי לקידום נושא זה, ואני מקווה שנוכל לחזור לאותה נקודה שבה זה נפסק ואכן להביא לשילוב האנשים האלה במשטרה.
יגאל יאסינוב: אני מתנצל, שכן עלי ללכת להצבעות.
תנ"צ מרגלית קרופרו: אני תנ"צ מרגלית קרופרו, ראש מחלקת החקירות והתביעות של משטרת ישראל.
תנ"צ מרגלית קרופרו: אני עומדת בראש מחלקה שאחראית על מדור נוער שסנ"צ סוזי בן-ברוך עומדת בראשו, מדור נפגעי העבירות ואלימות.
תנ"צ מרגלית קרופרו: אנו מחלקה מקצועית שנותנת הנחיות מקצועיות בשטח ונתקלת בדברים בשטח.
תנ"צ מרגלית קרופרו: אנו מקבלים בברכה את הישיבה הזאת.
תנ"צ מרגלית קרופרו: יושבת ראש הוועדה, כפי שאמרת, זו ישיבת הכנה לישיבה הבאה שתתקיים.
תנ"צ מרגלית קרופרו: ברצוני להתייחס למספר נושאים שעלו כאן ולהראות זויות אחרות.
תנ"צ מרגלית קרופרו: אני די מצטערת שמר יורי שטרן עוזב בשלב הזה.
יורי שטרן: יש הצבעה בוועדת הכנסת על חוק ההסדרים.
תנ"צ מרגלית קרופרו: אני מצטערת, אבל אין לי ספק שזה דבר לא פחות חשוב ואני מאחלת לך בהצלחה.
תנ"צ מרגלית קרופרו: אני מדברת רק על החקירות, ועל זה אני מופקדת.
תנ"צ מרגלית קרופרו: מערך החקירות שלנו מונה קרוב ל-3,500 איש.
תנ"צ מרגלית קרופרו: אנו מדינה קולטת עליה, אבל אם תסתכלו על ההתפלגויות בנושא זה - ואני מדברת גם על שנים עברו - די קשה לפלג את אוכלוסיית החוקרים באופן שיתן מענה לכל סוגי האוכלוסיות.
תנ"צ מרגלית קרופרו: אנו גם עוסקים בתקציב, ואתם יודעים שנושא התקציב עומד ביסודו של כל ארגון מסויים.
תנ"צ מרגלית קרופרו: אנו נדרשים בחקירות לבצע תמלולים.
תנ"צ מרגלית קרופרו: כפי שאתם יודעים, המפגש שלנו בנושא החקירות הוא לא רק מול עולים מחבר העמים.
תנ"צ מרגלית קרופרו: מאחר וזו מדינה קולטת עליה, אנו נתקלים, לצערנו, בחשודים, במתלוננים, שבאים מכל מדינות העולם.
תנ"צ מרגלית קרופרו: אנו נתקלים לא פעם בבקשות לתמלל, להגיש תמלולים ולתרגם.
תנ"צ מרגלית קרופרו: אני מסכימה, כפי שאתה ואת אמרתם וכפי שאמר מר יורי שטרן, שלא יעלה על הדעת שהמפגש בין איש מרות, שזה השוטר, לבין מתלונן לבין עד או לבין חשוד בעבירה לא יהיה בשפתו.
תנ"צ מרגלית קרופרו: זה בבסיס ההבנה של מפגשים בין אנשים בין שזה בחברה הישראלית ובין שזה בארגונים אחרים.
תנ"צ מרגלית קרופרו: קל וחומר שזה כאשר אדם נמצא תחת מרות, כלומר תחת חקירה.
תנ"צ מרגלית קרופרו: זה לא משנה אם הוא חשוד, וזה לא משנה אם הוא מתלונן.
תנ"צ מרגלית קרופרו: הוא נמצא בסיטואציה שבה איש מרות שואל אותו שאלות והוא צריך להשיב לו.
קולט אביטל: הוא גם צריך לדייק.
תנ"צ מרגלית קרופרו: הוא צריך לדייק.
תנ"צ מרגלית קרופרו: הוא שואל אותו.
תנ"צ מרגלית קרופרו: כולם צריכים להבין על מה מדברים.
תנ"צ מרגלית קרופרו: קל וחומר, כשזה חשוד שחוקרים אותו והוא צריך לחתום או חשוד שעשוי להפליל את עצמו.
תנ"צ מרגלית קרופרו: על זה אין מחלוקת וכולנו מסכימים על כך.
תנ"צ מרגלית קרופרו: אלא מאי?
תנ"צ מרגלית קרופרו: אינך יכול להכשיר במשטרת ישראל ולפלג אותה בצורה כזו, ואני מדברת על שנים עברו, באופן שיתן את המענה המדוייק לכל סוג של אוכלוסיה.
תנ"צ מרגלית קרופרו: אינך יכול לעשות את זה.
תנ"צ מרגלית קרופרו: זו הנחת היסוד.
תנ"צ מרגלית קרופרו: אין מחלוקת על כך שאתה צריך לשאוף לעשות זאת.
מרינה סולודקין: את מסבירה לנו דברים שאנו תומכים בהם.
מרינה סולודקין: אנו תומכים בּךְ.
מרינה סולודקין: זה לא אומר כלום.
מרינה סולודקין: תנ"צ מרגלית קרופרו: יפה, אבל אני רוצה להגיע לאיזו שהיא נקודה כדי להראות לכם את תמונת המצב.
מרינה סולודקין: מה עושה המשטרה בנושא הזה?
מרינה סולודקין: מר יורי שטרן דיבר כאן על הסיפור במגדל-העמק, שאינני מכירה ואין לנו שום בעיה לבדוק אותו ולהתייחס למקרה הזה.
קולט אביטל: לא, הבעיה איננה רק לבדוק.
תנ"צ מרגלית קרופרו: הבעיה היא לא רק לבדוק.
תנ"צ מרגלית קרופרו: המשטרה עושה מספר דברים.
תנ"צ מרגלית קרופרו: ראשית, כפי שאמרה סוזי בן-ברוך, היא פועלת להרחיב ולתת הוראה לסמן תקנים שמתפנים ולאייש אותם בדוברי שפה זרה.
מרינה סולודקין: שבע שנים אנו בכנסת.
מרינה סולודקין: שבע שנים מאז אביגדור קהלני אתם אומרים שפועלים.
מרינה סולודקין: אנו בשנה השמינית כשמציגים שאלונים בכנסת והגיעו לאחוז שוטרים דוברי רוסית במשטרה - 5%.
מרינה סולודקין: אם כך, מה אתם עשיתם?
מרינה סולודקין: כלום.
מרינה סולודקין: שמעתי טענות שמפחדים ממשטרת ישראל מפני שיהודי רוסיה פחדו ממשטרת רוסיה.
מרינה סולודקין: בתודעה הציבורית אתם יותר אכזריים ויותר גזעניים ממשטרת רוסיה.
תנ"צ מרגלית קרופרו: קודם כל, אינני מוכנה לקבל את הטענה הזאת שאנו גזעניים.
קולט אביטל: אני רואה שנציגת המשרד לקליטת עליה כל כך מתעניינת בדיון שהיא קוראת עיתון.
דוברת: אני מוצאת כאן היום בבוקר משהו גם לגבי עולים, ואני רוצה לשים זאת על שולחנךְ.
תנ"צ מרגלית קרופרו: אם אתה יכול לגייס כוח-אדם שעובר רף של גיוס כפי שקבעה משטרת ישראל, וזה לא נושא שלי אלא יש נושא של אגף כוח-אדם - אתה עובר.
תנ"צ מרגלית קרופרו: מה אנו עושים בחקירות?
קולט אביטל: ברצוני להקריא משהו, כי אני חושבת שזה רלוונטי מאד, מפרוטוקול ועדה זו לפני שנתיים.
קולט אביטל: אצטט לךְ את נציגת המשטרה האומרת: "התהליך הראשון הוא תהליך של התאמה למשטרה ברמה התיאורטית, מבחן דפ"ר, שזה מבחן קשה מאד, פסיכומטרי, ידע בעברית, מבחן אישיות, בדיקות בטחוניות ובדיקה רפואית".
קולט אביטל: היא מסבירה למה קשה לקבל לאנשים למשטרה.
קולט אביטל: כתוצאה מהאמירה הזאת בא כל יתר.
קולט אביטל: כלומר, פנינו למשרד לקליטת עליה כדי שיכשירו אנשים, כדי שיאפשרו להם לתפקד גם בעברית וכדי שיתנו גם איזו שהיא הכשרה מקצועית.
קולט אביטל: היום, אנו נמצאים בדיוק באותה הנקודה.
קולט אביטל: אינני מתפרצת ואינני אומרת "כן כשלון" או "לא כשלון".
קולט אביטל: אינני כאן מספיק זמן כדי לשפוט.
קולט אביטל: אני כאן כדי לראות איך מזיזים את העגלה קדימה, כדי שלא נזמין אתכם בעוד כמה חודשים ושוב נשמע את אותו הדבר שנורא קשה לגייס, שהם לא עומדים במבחנים וכו'.
קולט אביטל: אם אנו רוצים למצוא מגשרים שגם יודעים את השפה וגם מסוגלים לקלוט את הקורה בעברית, צריך לדאוג לאיזה שהוא מעבר, גישור, בין אותה אוכלוסיה לבין יכולתנו אחר כך להביאם, מלבד אותם הנערים שיוצאים מהצבא.
תנ"צ מרגלית קרופרו: הבנתי.
תנ"צ מרגלית קרופרו: אסביר את המצב הקיים ואקח עוד 2-3 דקות.
תנ"צ מרגלית קרופרו: רציתי לפרוש לפניכם עוד יריעה, אבל אני רואה שזמננו קצר.
תנ"צ מרגלית קרופרו: יש הליך אחד של גיוס, כפי שאת הקראת, שזה תנאי הגיוס של משטרת ישראל, ויש גם הליך שני.
תנ"צ מרגלית קרופרו: שמענו כאן טענות קשות מאד, כפי שטענתם, שלא מבינים את האדם ולא מקבלים תלונות, ולזה אני רוצה להתייחס.
תנ"צ מרגלית קרופרו: ראשית, חובה לקבל תלונה במשטרה.
תנ"צ מרגלית קרופרו: אנו מוציאים הנחיות דווקניות.
תנ"צ מרגלית קרופרו: יש מספר חוזרים בנושא הזה.
תנ"צ מרגלית קרופרו: לשולחני אני מקבלת תלונות מאנשים ומגופים אם יש חשד שלא קיבלו תלונה, ואנו בודקים את הנושא.
תנ"צ מרגלית קרופרו: חובה בכל תחנת משטרה לקבל תלונה שמגלה תשתית לעבירה פלילית כמובן.
יגאל יאסינוב: אבל, השוטר אומר "אני לא מבין אותך.
יגאל יאסינוב: לך הביתה", ואז לא מקבלים.
תנ"צ מרגלית קרופרו: שנית, אנו מעסיקים מתורגמנים בחקירות.
תנ"צ מרגלית קרופרו: יש לנו התקשרות גם עם חברת תמלול.
יגאל יאסינוב: זה רק בחקירות.
תנ"צ מרגלית קרופרו: ברשותך, אני מדברת עכשיו על נושא החקירות, כי אחת הטענות שלכם היא שלא מקבלים תלונה.
תנ"צ מרגלית קרופרו: לא הסיור מקבל תלונה אלא החקירות.
דובר: זה לא בנוער.
תנ"צ מרגלית קרופרו: אני מדברת עכשיו על מגזר החקירות.
תנ"צ מרגלית קרופרו: אנו מעסיקים מתמללים.
תנ"צ מרגלית קרופרו: אנו מעסיקים מתורגמנים בתשלום.
תנ"צ מרגלית קרופרו: אנו גם משתמשים בהקלטות כדי להבין ולראות.
תנ"צ מרגלית קרופרו: מה הבעייתיות בנושא הגיוסים וכל הדברים האלה?
תנ"צ מרגלית קרופרו: אתה מקבל אדם לעבודה, ויש איזה שהוא רף מסויים שבו הוא עובר.
תנ"צ מרגלית קרופרו: לא עשינו בדיקה ואנו לא גורמי אמ"ש פה כדי לומר לכם מה ההתפלגות הכלל נרחבת באמ"ש.
תנ"צ מרגלית קרופרו: אבל, אנו יודעים מנסיוננו: אני אישית יכולה להעיד שאני יושבת בוועדת גיבושים של המשטרה, והרבה אנשים, דוברי השפה, אנשים מוכשרים, טובים ואקדמאים לא מתגייסים כי הם לא עוברים איזה שהוא רף מסויים.
תנ"צ מרגלית קרופרו: זה לגבי האמירות: "אלו דווקא לא מגייסים", "משטרה גזענית" או "יש בעיות בנושא הזה" או כל הדברים האלה.
תנ"צ מרגלית קרופרו: שוב, השאיפה שלנו, גם בעבודות קודמות, ועכשיו ניתן אור ירוק כפי שאמרה סוזי בן-ברוך, היא לגבי כל תפקיד שיתפנה לסמן את האחוז המסויים של דוברי השפות הזרות.
יגאל יאסינוב: לצערי הרב, שוב הגעתי למסקנה שהמשטרה לא רצינית.
יגאל יאסינוב: אם בצורה כזאת אתם מתייחסים לחברי-כנסת ולוועדת עליה שלא בפעם הראשונה דנה בנושא, אתם מתחמקים מאיתנו.
יגאל יאסינוב: באתם להביא לנו קצת מס שפתיים.
יגאל יאסינוב: גברת מרגלית קרופרו, אין לי תלונות אלייך, כי איננו יודעים איך אתם עובדים.
יגאל יאסינוב: עבודת הגוף, שאת מייצגת פה היום ומנהלת אותו, איננה ידועה לנו.
יגאל יאסינוב: אנו היום מדברים לא על מה שקורה רק בתוך החקירה ואיך אתם מטפלים בתוך החקירה.
יגאל יאסינוב: זה נכון שכשאדם מגיע לחקירה ורוצים לשים עליו חותמת "מאפיה רוסית" או משהו אחר, יהיו מתורגמנים, וידברו איתו בשפת האם וגם יישב אתו במעצר אדם שידבר איתו באמצע הלילה ברוסית ובכל שפה אחרת.
יגאל יאסינוב: דרך אגב, אצלכם מופיעה השפה הקווקזית שקיימת אולי רק במשטרת ישראל.
יגאל יאסינוב: גם בשפה הזאת יש לכם מתורגמנים.
יגאל יאסינוב: אינני רוצה להמשיך.
קולט אביטל: האם יש כזה דבר?
יגאל יאסינוב: אצלם בחוזר זה קיים, ויש מתורגמנים בשפה הקווקזית.
דוברת: לזה יש תקן.
יגאל יאסינוב: יש תקן.
יגאל יאסינוב: אין שפה כזו: קווקזית.
יגאל יאסינוב: השפה הזאת קיימת אצלכם בחוזר בשם אחר לחלוטין.
יגאל יאסינוב: כלומר, אלה שני תקנים.
יגאל יאסינוב: תבדקו קודם כל ותעשו שיעורי-בית.
יגאל יאסינוב: סוזי בן-ברוך, גם אלייך אין לי טענה, כי הדיון פה היום הוא לא על תפקוד המחלקה שלך.
יגאל יאסינוב: ראובן אריאב, אליך יש לי טענה.
יגאל יאסינוב: הגוף שלכם לא קיים בפועל.
יגאל יאסינוב: הוא קיים רק על נייר ורק על נייר אתם מטפלים.
יגאל יאסינוב: אינני יודע איך להגדיר את זה שאתם מטפלים בפניות למשטרה דרך מתנדבים.
יגאל יאסינוב: אינני רוצה להשתמש במלים חריפות, אבל זו בושה.
יגאל יאסינוב: אם אין מתרגם שמוכן מזמנו הפרטי לתרום ולעזור לתרגם - התרגום לא יבוצע, וגם אם כן - בית הדין לא בהחלט יקבל את התרגום הזה מסיבה אחת: לאיש הזה אין רשיון והוא לא יכול להופיע אחר כך בבית-דין והתרגום שנעשה אינו חוקי.
יגאל יאסינוב: לכן, מה שעשיתם לא שווה.
יגאל יאסינוב: אזכיר לכם, שהבעיה היא והדיון היום הם המשבר בין משטרת ישראל לעולים.
יגאל יאסינוב: אני, חברת-הכנסת סולודקין ואנשים שיושבים פה מייצגים את העולים, ולא רק את העולים מרוסיה, שמשטרת ישראל ולא גוף אחר שמה עלינו חותמת "מאפיה רוסית".
יגאל יאסינוב: עד היום לא הוכחתם לגבי אף קבוצה שאפשר להגדירה כפועלת תחת שם.
יגאל יאסינוב: היא לא קיימת.
יגאל יאסינוב: המשטרה עדיין לא התנצלה.
קולט אביטל: חבר-הכנסת יאסינוב, אני חושב שזה בזה מן הגוזמה.
יגאל יאסינוב: לא, המשטרה לא הוכיחה.
יגאל יאסינוב: יש קבוצות פשע.
יגאל יאסינוב: אם יש קבוצה הבנויה מ-4-5 יוצאי פרס, האם זו מאפיה פרסית?
יגאל יאסינוב: ! זהו ההבדל.
יגאל יאסינוב: דוברת: אתה מדבר כאן על משבר.
יגאל יאסינוב: אנו רוצים להעמיד את הדברים- - -
יגאל יאסינוב: הייתי רוצה לסיים את דבריי, ואחר כך לשמוע אותך.
דוברת: אתה לא הולך אחרי זה.
דוברת: אתה נשאר פה.
יגאל יאסינוב: אני לא הולך.
יגאל יאסינוב: יש לי עוד ארבע ישיבות ועדות, ובכולן ביקשתי להחליף אותי וחברים מצביעים.
יגאל יאסינוב: חבר-הכנסת שטרן הוא יושב-ראש ועדה, והוא לא יכול היה להשאר.
יגאל יאסינוב: אני חייב להמשיך בדבריי.
קולט אביטל: חבר-הכנסת יאסינוב, אתה חייב, אבל אין לך זמן בלתי מוגבל.
קולט אביטל: אני מבקשת שתסיים.
קולט אביטל: יש עוד כמה אנשים שרוצים לשאול.
יגאל יאסינוב: לא אמרתי יש לי זמן בלתי מוגבל, אבל יש פה שאלה: אינני יודע איך המשטרה חיה עם העובד הזאת.
יגאל יאסינוב: כמה פעמים אתם סוגרים את התיק שכן העולים הצליחו להגיש למשטרה מחוסר עניין ציבורי?
יגאל יאסינוב: רוב התיקים נסגרים.
יגאל יאסינוב: המשטרה מאד שמחה אם עולה בא להתלונן נגד עולה אחר, והם פותחים את התיק ואין להם פה בעיה.
יגאל יאסינוב: משום מה, התיק הזה לא מפריע למשטרה.
יגאל יאסינוב: כשעולה מגיע ורוצה להתלונן על מישהו אחר, פה מתחילה הבעיה.
יגאל יאסינוב: אישית, בשנה הזאת הייתי חייב פעמיים להתקשר רק למשטרת ערד, כי לא נתנו לאנשים להגיש תלונה.
יגאל יאסינוב: אני, חבר-כנסת, הייתי חייב להתקשר.
מרגלית קרופרו: למה לא נתנו להם?
יגאל יאסינוב: אינני רוצה לדבר על זה עכשיו.
יגאל יאסינוב: אני חושב שאתם יכולים לבדוק.
יגאל יאסינוב: פעם אחת לא רצו כי אמרו: "האם יש פה בכלל עבירה?
יגאל יאסינוב: - אנו לא יודעים.
יגאל יאסינוב: בואו ותסבירו לנו".
קולט אביטל: אני מבקשת לקצר בלי כל סיפור חיינו.
קולט אביטל: אינך יכול לדבר בצורה בלתי מוגבלת.
יגאל יאסינוב: לסיכום: ראשית, את המודעות לעיתונות הרוסית מעבירים בפאקס, באי-מייל, בטלפון ואפשר גם לשלוח אדם ולהעביר זאת מיד ליד, כך שאין צורך להקים ועדה ולהחליט איך אתם תעבירו זאת.
יגאל יאסינוב: זה מה שאמרתָ, וזה מה שאפשר היה להבין מהמלים שלךָ.
יגאל יאסינוב: לסיום אספר מקרה שקרה ב-1999 בירושלים, ועכשיו אני יכול להגיד זאת כי סגרתם אותו כבר שבועיים כך שמותר לי להגיד.
יגאל יאסינוב: היו"ר קולט אביטל: אני מבקשת שתסיים בלי סיפורים.
יגאל יאסינוב: עולה מאבטח רוסי קיבל מכות רצח ממאבטחי רב ראשי לשעבר בקשי-דורון.
יגאל יאסינוב: הוא פנה לתחנת המשטרה וביקש ופתחו חשבון, ולמחרת סגרו, ואיתו - פתחו חשבון.
יגאל יאסינוב: למחרת רואים שתיק סגור מחוסר עניין ציבורי.
יגאל יאסינוב: האדם כמובן איבד את העבודה.
יגאל יאסינוב: היינו חייבים, רק דרך יועץ משפטי לממשלה, לחייב את המשטרה לפתוח את התיק מחדש.
בוריס לייפר: אני בוריס לייפר, מנהל הסניף הצפוני של עמותת "מגן וחרב" - עמותת שוטרים מרוסיה.
בוריס לייפר: עבדנו שם באמת קשה.
בוריס לייפר: ואנו מומחים ויודעים את העבודה.
בוריס לייפר: טיפלתי בתיקי רצח, אונס ואלימות אמיתית ולא כמו בישראל, ויש הבדל.
בוריס לייפר: אנו לא רק רוצים לעבוד, אלא יודעים לעבוד.
בוריס לייפר: מלבד השכלה שעבדנו במשטרה, כמעט לכל אדם בעמותה שלנו יש השכלה גבוהה.
בוריס לייפר: סיימתי פה קורס תוספת למה שסיימתי שם, ויש לי אפילו מקצוע נוסף - אני מורה לביולוגיה וגיאוגרפיה עם תואר ויש לי תעודת הוראה.
בוריס לייפר: אבל, נתנו לנו מבחן כל כך קשה.
בוריס לייפר: לא מדובר במבחן הפסיכומטרי, שזה שטויות.
בוריס לייפר: היה מבחן קשה בעברית, ואף אחד מהקבוצה שלנו לא עבר.
בוריס לייפר: דבר יותר מעניין - אפילו אנשים שנולדו פה לא כולם עברו מבחן בעברית.
בוריס לייפר: עד הפנסיה לא יצליחו לעזור לנו ואין לנו סיכוי.
בוריס לייפר: אנו שנה וחצי אחרי מבחנים, ולא קיבלנו אפילו תשובה מה קורה.
בוריס לייפר: אומרים: "התיק שלכם בלשכת הגיוס.
בוריס לייפר: תחכה עוד קצת", והזמן עובר.
מרינה סולודקין: מדובר ב-150 צעירים.
קולט אביטל: אתם עדיין צעירים.
בוריס לייפר: קצת.
בוריס לייפר: אני בן 31, נמצא בארץ ארבע שנים וחיכיתי כבר שלוש שנים.
בוריס לייפר: אני מטומטם כי חשבתי שאתגייס, ואני לא צדקתי.
בוריס לייפר: כן, אנו פה.
בוריס לייפר: לא צריך ללכת לרוסיה.
בוריס לייפר: אנו ראינו הכל, אנו מומחים ואנו רוצים לעבוד.
בוריס לייפר: לעתים רחוקות, אני מתרגם במשטרה, כשמבקשים, אבל העברית שלי לא מתאימה למשטרה.
דוברת: תגיד שוב את המשפט האחרון, כדי שלא יגידו שזה רק מונח על דף.
בוריס לייפר: יש פה רשימה, ומדובר ב-400 שוטרים צעירים מרוסיה.
בוריס לייפר: בחרו 25, ונתנו מבחנים.
סנ"צ סוזי בן-ברוך: האם מישהו מהקבוצה הזאת התקבל?
סנ"צ סוזי בן-ברוך: בוריס לייפר: אף אחד לא הצליח לעבור את המבחן בעברית.
סנ"צ סוזי בן-ברוך: מן ההגינות לומר לכם, שאנו לא אחראים לגיוס כוח-אדם למשטרת ישראל.
סנ"צ סוזי בן-ברוך: אנו דוחפים- - -
קולט אביטל: אבל, אנו מבקשים תשובות לישיבה הבאה.
סנ"צ סוזי בן-ברוך: מי שישבה כאן בדיון שדובר בו היא נציגת כוח-אדם, והיא זו שצריכה להיות מוזמנת לכאן, כי אם 400 איש נגשו לבחינה ואף אחד לא עבר היא צריכה לתת את ההסברים.
סנ"צ סוזי בן-ברוך: אין לנו מושג למה הם לא עברו את הבחינה.
סנ"צ סוזי בן-ברוך: לצערי, זו פעם ראשונה שאני שומעת על הגוף הזה.
סנ"צ סוזי בן-ברוך: אשמח מתוך הגוף הזה לקחת כמה חבר'ה צעירים עד גיל 25-26.